Diari Oficial de la Generalitat Valenciana


Sumari del DOGV 5961, del 24-02-2009 (2009/2001)

Informació pública de l'alternativa tècnica per al desenvolupament del Programa d'Actuació Integrada de Prolongació Oest de Eucolsa del Pla General d'Ordenació Urbana de Sagunt.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   5961

Data del DOGV
:   24-02-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/2001


Data del document
:   18-02-2009

Organisme emissor
:   Ferruses, SL

Tipus de document
:   Informació Pública

Descriptors 

:   * Sagunt
    * empresa privada
    * pla d'urbanisme

Informació pública de l'alternativa tècnica per al desenvolupament del Programa d'Actuació Integrada de Prolongació Oest de Eucolsa del Pla General d'Ordenació Urbana de Sagunt. [2009/2001]  
Als efectes que disposa la Llei 16/2005, de 30 de desembre, Urbanística Valenciana, i de conformitat amb el que establix l'article 134, en relació amb l'article 292 i 293 del Reglament d'Ordenació i Gestió Territorial i Urbanística, aprovat pel Decret 67/2006, de 12 de maig, del Consell, pose en el vostre coneixement, com a propietari cadastral d'un terreny inclòs en l'àmbit d'actuació que es pretén programar, el següent:  
Que la mercantil Ferruses, SL, amb CIF B-46160842 i domicili a l'efecte de notificacions a Sagunt (València), carrer de Terol, 30, es presenta com a licitador al concurs per a la selecció d'agent urbanitzador del Programa d'Actuació Integrada de la Prolongació Oest Eucolsa del PGOU de Sagunt.  
Que ha sigut publicat l'anunci del concurs per gestió indirecta de Programa d'Actuació Integrada de la Prolongació Oest Eucolsa del PGOU de Sagunt, en el Diario Oficial de la Unión Europea 291710-2008-ÉS, de data 11 de novembre de 2008, i en el Diari Oficial de la Comunitat Valenciana núm. 5895, de 18 de novembre de 2008.  
Que el present concurs de programació es regix per les bases generals de programació al municipi de Sagunt, publicades íntegrament en el Butlletí Oficial de la Província de València núm. 252, de data 23 d'octubre de 2006, així com per les bases particulars d'ordenació detallada publicades en el DOCV núm. 5870, de data 15 d'octubre de 2008.  
Que, amb data 18 de febrer de 2009, la mercantil Ferruses, SL ha depositat en la notaria d'Esteban Moliner Pérez, sítia a Sagunt, avinguda dels Sants de la Pedra, núm. 8-baixos, telèfon 744 935 616, la documentació de l'alternativa tècnica de la proposició de programació del concurs citat, que estarà exposada al públic per a al·legacions i suggeriments durant el termini d'un mes, des de l'endemà de la publicació en el DOCV de l'anunci d'informació pública d'aquest, en dies laborables i en horari de 10.00 a 14.00 hores.  
Com que l'entitat local adjudicatària del programa és l'Ajuntament de Sagunt, també podreu informar-vos partir de la data indicada en les oficines síties a Sagunt, en el Departament d'Urbanisme, ubicat al carrer del Camí Real, núm. 65, i en els telèfons 042 206 217 o 268 608 909.  
Així, per mitjà del present edicte, es complix amb l'obligació legal d'avisar als propietaris titulars de terreny amb parcel·les matriculades en el cadastre fiscal, d'acord amb el que disposa l'article 134.4 de la Llei Urbanística Valenciana, i se sotmet a informació pública la dita alternativa, pel termini d'un mes, comptat a partir de la data de publicació del present anunci en el Diari Oficial de la Comunitat Valenciana, a l'efecte de presentació d'al·legacions.  
Sagunt, 18 de febrer de 2009.- L'administrador: Vicente Ferruses Caballer.